02003O0005 — DA — 15.12.2020 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B DEN EUROPÆISKE CENTRALBANKS RETNINGSLINJE af 20. marts 2003 om håndhævelse af foranstaltninger mod ikke-tilladte gengivelser af eurosedler og om ombytning og inddragelse af eurosedler (ECB/2003/5) (2003/206/EF) (EUT L 078 af 25.3.2003, s. 20)

Ændret ved:









▼B

DEN EUROPÆISKE CENTRALBANKS RETNINGSLINJE

af 20. marts 2003

om håndhævelse af foranstaltninger mod ikke-tilladte gengivelser af eurosedler og om ombytning og inddragelse af eurosedler

(ECB/2003/5)

(2003/206/EF)







▼M2

Artikel 1

Definitioner

I denne retningslinje gælder følgende:

1. Ved en »ikke-tilladt gengivelse« forstås en gengivelse som nævnt i artikel 2, stk. 1, i Den Europæiske Centralbanks afgørelse ECB/2013/10 ( 1 ), som: a) ikke opfylder kriterierne i artikel 2, stk. 3, i afgørelse ECB/2013/10 og ikke er undtaget af ECB eller den relevante NCB i henhold til artikel 2, stk. 5, i afgørelse ECB/2013/10 eller b) er i strid med ECB's ophavsret til eurosedler, f.eks. som skadelig for opfattelsen af eurosedlerne.

2. Ved en »ikke-tilladt aktivitet« forstås produktion, besiddelse, transport, udbredelse, salg, reklame, indførelse i Unionen og anvendelse eller forsøg på anvendelse af ikke-tilladte gengivelser ved transaktioner.

▼B

Artikel 2

▼M2

Håndhævelse af foranstaltninger mod ikke-tilladte aktiviteter

1. Hvis en NCB bliver bekendt med en ikke-tilladt aktivitet på sit nationale område, afgiver den ved en af ECB udarbejdet standardskrivelse påbud over for den, som er ansvarlig herfor, om ophør med at udøve en eller flere af de relevante ikke-tilladte aktiviteter, og påbyder om fornødent den, som er i besiddelse af den ikke-tilladte gengivelse, at aflevere denne.

▼M2

1a. Hvis en NCB direkte eller indirekte bliver bekendt med en ikke-tilladt aktivitet, herunder i elektronisk form på hjemmesider med de relevante nationale URL-domæner, ad trådbåren eller trådløs vej eller på anden måde, som gør det muligt for offentligheden at skaffe sig adgang til den ikke-tilladte gengivelse på et selvvalgt sted og tidspunkt, giver den straks ECB meddelelse herom. NCB’en afgiver også ved en af ECB udarbejdet standardskrivelse påbud over for den, som er ansvarlig herfor, om ophør med at udøve den ikke-tilladte aktivitet. ECB tager herefter alle mulige skridt til at fjerne den ikke-tilladte gengivelse fra den elektroniske placering.

1b. ECB kan også afgive påbud over for den ansvarlige om ophør med at udøve en eller flere af de relevante ikke-tilladte aktiviteter på mere end én medlemsstats område og uden for Unionen. Om fornødent afgiver ECB påbud over for den, der er i besiddelse af den ikke-tilladte gengivelse, om at aflevere denne.

1c. En NCB informerer ECB, inden den træffer nogen af de foranstaltninger, der fremgår af denne artikel, og ECB koordinerer de foranstaltninger, der skal træffes, således at NCB’en og ECB, alt efter omstændighederne, handler inden for deres kompetenceområde, når foranstaltningerne træffes.

▼B

2. Hvis den ansvarlige ikke efterkommer et påbud efter stk. 1 underretter den pågældende NCB straks ECB.

▼M2

3. En efterfølgende beslutning om at indlede en overtrædelsesprocedure i henhold til artikel 3, stk. 1, i Rådets forordning (EF) nr. 2532/98 ( 2 ), som kan medføre, at der pålægges sanktioner i overensstemmelse med forordningen, træffes af enten ECB's direktion eller den relevante NCB. Forinden beslutning træffes, rådfører ECB og den pågældende NCB sig med hinanden, og NCB'en oplyser ECB, om der allerede er indledt eller alternativt kan indledes særskilt overtrædelsesprocedure i henhold til national straffelovgivning, samt om der eksisterer andet hensigtsmæssigt retsgrundlag såsom ophavsretslovgivning for foranstaltninger over for den ikke-tilladte gengivelse. Der indledes dog ikke overtrædelsesprocedure i medfør af forordning (EF) nr. 2532/98, hvis en overtrædelsesprocedure allerede er indledt eller vil blive indledt i henhold til national straffelovgivning, eller hvis der består andet hensigtsmæssigt retsgrundlag for foranstaltninger over for den ikke-tilladte gengivelse.

▼B

4. Hvis ECB beslutter, at der skal indledes en overtrædelsesprocedure i henhold til forordning (EF) nr. 2532/98, kan den forlange, at NCB'en fører sagen. I dette tilfælde giver ECB anvisninger og fornøden fuldmagt til den pågældende NCB. Alle sagsomkostninger afholdes af ECB. Såfremt det anses for hensigtsmæssigt eller muligt sikrer ECB eller NCB'en, alt efter omstændighederne, at ikke-tilladte gengivelser trækkes tilbage.

▼M2

5. ECB træffer på egen hånd foranstaltningerne i denne artikel, såfremt a) kilden til den ikke-tilladte aktivitet ikke kan fastslås med sikkerhed eller b) den ikke-tilladte aktivitet er udøvet eller vil blive udøvet på flere deltagende medlemsstaters område eller c) den ikke-tilladte aktivitet er udøvet eller vil blive udøvet uden for de deltagende medlemsstaters område.

Artikel 3

Anmodning om undtagelse for gengivelser

1. Alle anmodninger om undtagelse i henhold til artikel 2, stk. 5, i afgørelse ECB/2013/10 behandles a) af den pågældende NCB, på ECB’s vegne, hvis gengivelserne kun er eller vil blive produceret på dennes medlemsstats område eller b) af ECB i alle andre tilfælde beskrevet i artikel 2, stk. 5, i afgørelse ECB/2013/10.

2. Såfremt en NCB modtager en ny type af anmodning om undtagelse, informerer NCB'en ECB om anmodningen og sin hensigt om enten at godkende eller afvise anmodningen om undtagelse. I tilfælde af, at ECB og NCB’en har forskellige synspunkter, træffer direktionen afgørelse. Direktionen tager i den forbindelse hensyn til Seddelkomitéens og Den Juridiske Komités synspunkter, herunder særligt eventuelle synspunkter vedrørende den pågældende medlemsstats individuelle situation og synspunkter om de konsekvenser, som afgørelsen kan få for hele euroområdet. ECB indsamler data om de modtagne anmodninger (uanset om de er adresseret til ECB eller ej) og besvarelsen af de pågældende anmodninger og informerer NCB’erne herom. ECB kan også fra tid til anden offentliggøre de konsoliderede data.

▼M1

Artikel 4

Ombytning af beskadigede eurosedler

1. NCB'erne gennemfører på behørig vis afgørelse ECB/2013/10 ( 3 ).

2. Ved gennemførelse af afgørelse ECB/2013/10 kan NCB'erne, for så vidt det er retligt muligt, tilintetgøre beskadigede eurosedler eller dele deraf, medmindre de af retlige grunde skal opbevares og tilbagegives til den anmodende part.

3. NCB'erne udpeger en enkelt enhed eller instans til at vedtage beslutninger om ombytning af beskadigede eurosedler i de tilfælde, der er omhandlet i artikel 3, stk. 1, litra b), i afgørelse ECB/2013/10, og underretter ECB herom.

▼B

Artikel 5

Inddragelse af eurosedler

En beslutning af Styrelsesrådet om inddragelse af typer eller serier af eurosedler bekendtgøres af NCB'erne i de nationale medier på egen regning og i overensstemmelse med de retningslinjer, som udstedes af direktionen.

Artikel 6

Ændring af retningslinje ECB/1999/3

Artikel 1, 2 og 4 i retningslinje ECB/1999/3 ophæves hermed. Henvisninger til de ophævede artikler skal forstås som henvisninger til henholdsvis artikel 2, 4 og 5 i denne retningslinje.

Artikel 7

Afsluttende bestemmelser

1. Denne retningslinje er rettet til de deltagende medlemsstaters nationale centralbanker.

2. Denne retningslinje træder i kraft dagen efter dens offentliggørelse i Den Europæiske Unions Tidende .